Document ID: 31992R1923

KOMISSION ASETUS (ETY) N:o 1923/92,
annettu 13 päivänä heinäkuuta 1992,
pellavansiemeniä koskevien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 1799/76 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon pellavansiemeniä koskevien erityistoimenpiteiden säätämisestä 15 päivänä maaliskuuta 1976 annetun neuvoston asetuksen (ETY) N:o 569/76(1), sellaisena kuin se on viimeksi muutettuna asetuksella (ETY) N:o 4003/87(2), ja erityisesti sen 2 artiklan 4 kohdan,
sekä katsoo, että
komission asetuksen (ETY) N:o 1799/76(3), sellaisena kuin se on viimeksi muutettuna asetuksella (ETY) N:o 3633/91(4), 8 a artiklan 2 kohdassa säädetään erityisesti, että kylvettyjen alojen ilmoitusten valvontaan kuuluu kyseisten alojen mittaus; jos tämän ilmoituksen liitteenä on asiakirja, jolla kyseinen pinta-ala voidaan määrittää oikein ilman mittausta, olisi hallinnon yksinkertaistamiseksi poistettava velvoite mitata tämä pinta-ala seuraavina markkinointivuosina suoritettavien tarkastusten osalta, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1799/76 8 a artiklan 2 kohtaan alakohta seuraavasti.
"Mittaus ei ole kuitenkaan pakollinen, jos 8 artiklan 3 kohdassa tarkoitetun asiakirjan tarkastus tai ilmoitetun alan järjestelmällinen vertailu käytettävissä oleviin asiaankuuluviin aiempiin tietoihin mahdollistavat kyseisen pinta-alan määrittämisen oikein ja yksiselitteisesti. Tarkastusselosteeseen on tehtävä siitä maininta, ja siihen on merkittävä kyseinen pinta-ala."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan tarkastuksiin, jotka tehdään markkinointivuonna 1992/1993 ja sitä seuraavina markkinointivuosina.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä heinäkuuta 1992.

Labels: 10
17
6